open-index/open-wikipedia-markdown huggingface dataset:
Plaskang Florencia

Ang **plaskang Florencia** o **praskong pakuluan** ay isang uri ng plaska o prasko.  Isa itong piraso ng kagamitang panglaboratoryong babasagin na yari sa salamin na ginagamit na lalagyan ng mga solusyong kimikal.  Mayroon itong bilugang katawan na may mahabang leeg.  Kalimitang gawa ito na mayroong sukat na 1 litrong bolyum.  Maaaring bilugan o lapad ang pinakapuwitan o ilalim nito.  Ang isang plaskang Florencia na may puwitang sapad ay nakakatayo ng mag-isa sa ibabaw ng patag na kalatagan.  Samantala, kailangan naman ng suporta ng mga Florenciang plaskang may bilugang ilalim upang makatayo ng tuwid at patindig.

Idinisenyo ang plaskang ito upang magkaroon ng pantay na pag-init sa loob at para sa maginhawang pagpapaikot ng likido.  Ginagawa ito na may sari-sari at iba't ibang kapal ng salamin upang makatagal sa magkakaibang uri ng paggamit.  Kalimitang yari ito sa salaming borosilikado upang maiwasan ang mga lamat o pagkasira ng salamin.  Pinangalanan ang plaska mula sa Florencia, Italya.  Karaniwang walang ugpungang salamin ang mga nakaugalian o tradisyonal na yari ng mga plaskang Florencia sa kanilang mahahabang mga leeg, ngunit karaniwang mayroong bahayagyang labi sa palibot ng dulo ng leeg.

## Tingnan din
*Plaskang Erlenmeyer  

## Mga sanggunian
Kaurian:Mga kagamitang panglaboratoryo
Salansanan ng tubong pangsubok

Ang **salansanan ng tubong pangsubok** o **salalayan ng pangsubok na tubo** ay ang estante, paminggalan, banggera (katulad ng pamingganan o labangan) na nagsisilbing patungan ng ginagamit o tauban ng hindi pa ginagamit na mga tubong pangsubok.  Maaaring yari ito sa kahoy o metal na nababalutan ng matigas na plastiko. 

## Tingnan din
*Panghawak ng tubong pangsubok

## Mga sanggunian
Kaurian:Mga kagamitang panglaboratoryo
Panghawak ng tubong pangsubok

Ang **panghawak ng tubong pangsubok**, **tagahawak ng tubong pangsubok**, **tagatangan ng pangsubok na tubo**, o **pantangan ng pangsubok na tubo** ay ang tagatangan ng ginagamit na tubong pangsubok.  Ginagamit ito sa pagsasalin ng laman ng tubong pangsubok, panlipat ng tubong pangsubok, o pantangan kung pinaiinitan ang pangsubok na tubo habang may lamang likido.  Katulad ito ng mga tong ngunit idinsenyo bilang pang-ipit talaga ng mga tubong pangsubok.

## Tingnan din
*Salalayan ng tubong pangsubok

## Mga sanggunian
Kaurian:Mga kagamitang panglaboratoryo
Kalang Bunsen

Ang **kalang Bunsen** o **lutuang Bunsen** (Ingles: *Bunsen burner*, literal na "pangsunog na Bunsen") ay isang pangkaraniwang kagamitang panglaboratoryo na nakagagawa ng isahang bukas na apoy na ginagamitan ng gaas, na ginagamit sa pagpapainit ng mga kimikal, sa isterilisasyon, at sa kombustiyon.  Tinatawag din itong **pugong Bunsen**, **kusinilyang Bunsen**, o **mitserong Bunsen**.  Pinangalanan ito mula sa kimikong Alemang si Robert Wilhelm Bunsen, bagaman hindi siya ang umimbento nito.  Pinainam lamang ni Bunsen ang kalang ito.  Si Michael Faraday ang orihinal na nagpaunlad ng kusinilyang ito.  Noong 1547, mayroon pang isang uri ng pugon na katulad ng lutuang Bunsen, na tinatawag na *butt burner*. 

Kaurian:Mga kagamitang panglaboratoryo
Gotera

Ang **gotera** ay maaaring tumukoy sa:

*Pipeta, isang kagamitang panglaboratoryo.
*Gotera, isang barangay sa Guimbal, Iloilo, sa Pilipinas.
Pipeta

thumb|right|Isang pipeta (20 mililitro).

Ang **pipeta** o **gotera** ay isang kasangkapang panglaboratoryo na kilala rin bilang **pamatak ng kimikal**.  Ginagamit itong pangdala at panglipat ng sinukat na bolyum ng likido.  Karaniwan itong tubong kristal o yari sa babasaging salamin na may maliit na butas sa magkabilang dulo.

## Mga sanggunian 
## Mga panlabas na link 
*Nakatutulong na hint sa Paggamit ng isang Pipet at calibration  Nanolytik.com

Kategorya:Mga kagamitang panglaboratoryo
Tong (paglilinaw)

Ang **tong** ay maaaring tumukoy sa:

*mga tong (Ingles: *tongs* o mga *tong*), mga pang-ipit.
*mga tong (Ingles: mga *thong*), isang pangloob o pangkasuotang isinusuot sa paliligo o paglangoy.
*ibang tawag para sa latigo o pamitik (Ingles: *thong*); makitid na tabas o piraso ng panaling katad na nagsisilbing pamalo.
*ibang tawag para sa suhol o lagay, katulad ng sa sugalan; pangongotong o "padulas".

## Tingnan din
*Ang Thong, isang lalawigan (changwat) sa Thailand.

## Mga sanggunian
Burete

Ang **burete** (Ingles: *burette* o *buret*; Kastila: *bureta*) ay isang patayong instrumentong katulad ng tubong ginagamit sa pagsukat at paghihiwalay ng nalalamang mga dami ng mga likido habang nasa loob ng mga laboratoryo.  Tumpak na tumpak ang mga burete, at maaaring sukatin ng isa ang bolyum ng isang pluwido na may katumpakang ±0.05 mL.

## Kasaysayan
Noong 1971, pinaunlad ni Francois Antoine Henri Descroizilles ang unang burete.  Sa paglaon, umimbento si Joseph Louis Gay-Lussac ng mas kumpletong burete.

## Mga sanggunian
Kaurian:Mga kagamitang panglaboratoryo
Ginatlaang binumbong

Ang **gatla-gatlang binumbong**, **ginatlaang binumbong**, **silindrong panukat**, **panukat na bariles**,  o **graduwadong silinder** ay isang uri ng babasaging tubong yari sa salamin na ginatlaan ng mga sukat o markang panukat.  Isa itong kagamitang pangkimika o kasangkapang panglaboratoryo. Ginagamit itong panukat ng bolyum ng mga likido katulad ng tubig at mga solusyon ng pluwido.

## Mga sanggunian
Kaurian:Mga kagamitang panglaboratoryo
Biker

Ang ***biker*** ay Ingles na salita na maaaring tumukoy sa:

*Kapag binibigkas na /bayker/:
:* isang nakasakay sa motorsiklo, i.e. ang lumalahok sa pagmomotorsiklo
:* isang kasapi ng samahang motorsiklo
:* isang nakasakay sa bisikleta

*Kapag binaybay ang *beaker* sa anyong Tagalog at binibigkas na /bi-ker/:
:*Maaaring tumukoy din ito sa basong panglaboratoryo.
Ang Magkakapatid na Marx

**Ang Magkakapatid na Marx** (Ingles: **The Marx Brothers**) ay isang Hudyo-Amerikanong mag-anak na mga komedyante, orihinal na nagmula sa Lungsod ng New York, na natamo ang tagumpay sa *vaudeville*, Broadway, at pelikula noong unang bahagi ng dekada 1900 hanggang mga 1950. Napili ng Amerikanong Instituto ng Pelikula (American Film Institute) ang lima sa labing-tatlong tanghal na pelikula ng Magkakapatid na Marx bilang kasama sa 100 pelikulang komedya, at napasama sa 12 matataas ang dalawa sa kanila (*Duck Soup* at *A Night at the Opera*).

Ang tatlong mas nakakatandang kapatid, Chico, Harpo, at Groucho, ang pangunahing gumaganap ng komedya; na labis na pinainam ang kanilang natatanging katauhan sa entablado. Hindi naman napainam sa kaparehong antas ng dalawang mas nakakabatang kapatid, Gummo at Zeppo, ang kanilang katauhan sa entablado, at nang kalaunan, iniwan ang pagganap at napunta sa ibang karera.

[thumbnail|450px|right|Groucho, Gummo, Minnie (ina), Zeppo, Frenchy (ama), Chico at Harpo, sa oras na kanilang pagganap sa "[Horse Feathers|Fun in Hi Skule" noong 1913.]]

Kategorya:Mga Amerikanong Hudyo
Kategorya:Mga artista mula sa Estados Unidos
Hukbong dagat

[thumb|right|*USS Lassen* ng Hukbong Dagat ng [Estados Unidos]]

Ang **hukbong dagat** ay bahagi ng militar ng isang bansa na lumalaban sa anyong tubig sa pamamagitan ng mga sasakyang pandagat o bapor. Tinatawag na mga malalayag (*sailor*) ang mga taong nasa hukbong dagat. Karamihang binubuo ng mga sasakyang pandagat na pandigma ang hukbong dagat. Maaaring may sarili silang hukbong himpapawid at mga sundalo. Mayroon din silang mga natatanging mga sasakyang pandagat na maaaring pumunta sa ilalim ng dagat, tinatwag na submarino. Sila rin ang hukbong nangangalaga at nagbabantay sa katubigan. 

Kaurian:Militar
Rasismo

, 1940|thumb]]
Ang **rasismo** ay ang diskriminasyon at pagtatangi laban sa mga tao batay sa kanilang lahi o etnisidad. Maaring nasa mga kilusang panlipunan, kasanayan, o sistemang pampolitika (hal. aparteid) ang rasismo na sinusuporta ang pagpapahayag ng pagatatangi o iniiwasan ang mga gawaing may diskriminasyon. Madalas na ipinapalagay ang ideolohiyang pinagbabatayan ng mga gawaing rasista na maaaring hatiin ang mga tao sa mga natatanging pangkat na naiiba sa kanilang panlipunang pag-uugali at likas na mga kakayahan at maaaring iuri bilang mas mababa o mas mataas. Maaaring mahayag sa maraming aspeto ng buhay panlipunan ang ideolohiyang rasista. Maaring mapabilang sa mga nakaugnay na mga aksyong panlipunan ang natibismo, senopobiya, pagiging iba, segregasyon, at ibang kaugnay na nangyayari sa lipunan.

Habang tinuturing ang mga konsepto ng lahi at etnisidad na hiwalay sa kontemporaryong agham panlipunan, may mahabang kasaysayan ang dalawang katawagan ng pagkakapareho sa popular na gamit at mas lumang panitikang agham pampolitika. Kadalasang ginagamit ang "etnisidad" sa isang tradisyonal na kahulugang malapit na iniuugnay sa "lahi", ang paghahati ng mga pangkat ng tao batay sa mga katangiang ipinapalagay na mahalaga o likas sa grupo (hal. parehong lipi o parehong pag-uugali). Kadalasang ginagamit ang "rasismo" at "diskriminasyon sa lahi" upang isalarawan ang diskriminasyon batay sa etnisidad o kalinangan, na kadalasang malaya sa kung anuman ang paglalarawan ng pagkakaibang ito bilang panlahi.  Sang-ayon sa Kumbensyon sa Pag-aalis ng Lahat ng Anyo ng Diskriminasyon sa Lahi ng Mga Nagkakaisang Bansa, walang kaibahan sa pagitan ng mga katawagang "panlahi" at "etniko" na mga diskriminasyon. Dinagdag pa dito na ang superyoridad batay sa pagkakaiba-iba ng lahi ay hindi totoo ayon sa siyensiya, moral na kinukondena, hindi makatarungan sa lipunan, at mapanganib. Dineklera din sa kumbesyon na walang pagkamakatarungan para sa diskriminasyon sa lahi, kahit saan, sa teoriya man o sa kasanayan.

Maladas na isinasalarawan ang rasismo bilang isang medyo makabagong konsepto, na nagmula sa panahon ng imperyalismong Europeo, ang kasunod na paglago ng kapitalismo, at lalo na ang kalakalang Atlantiko ng alipin, na ito ang pangunahing puwersang nagpapatakbo. Ito rin ang pangunahing puwersa sa likod ng segregasyon ng lahi sa Estados Unidos noong ika-19 at maagang ika-20 dantaon, at ng aparteid sa Timog Aprika; ang rasismo noong ika-19 at ika-20 dantaon sa kalinangang Kanluranin ay partikular na mahusay na dokumentado at binubuo ang isang punto ng sanggunian sa mga pag-aaral at diskurso tungkol sa rasismo. May papel na ginampanan ang rasismo sa mga henosidiyo o pagpatay ng lahi tulad ng Holokausto, henosidiyong Armenyo, henesidiyong Ruwandes, at ang Henesidiyo ng mga Serbya sa Malayang Estado ng Kroasya, gayon din ang mga proyektong kolonyal kabilang ang kolonisasyong Europeo ng Kaamerikahan, Aprika, Asya, at ang paglipat ng populasyon ng Unyong Sobyet kabilang ang deportasyon ng mga minoryang katutubo. Ang mga katutubo ay kadalasang naging—at kasalukuyan—napapailalim sa mga pagtinging rasista.

## Mga sanggunian
Kategorya:Rasismo
Bad Boy

Maaaring tumukoy ang **Bad Boy** sa:

* Bansag kay Robin Padilla
* *The Bad Boy* (pelikula noong 1917), isang pelikula noong 1917 na pinagibidahan nina Robert Harron, Richard Cummings at Josephine Crowell
* *Bad Boy* (pelikula noong 1949), isang pelikula noong 1949 na pinagibidahan nina Lloyd Nolan, Jane Wyatt and Audie Murphy
* Bad Boy (tatak), isang tatak ng damit
* *Bad Boy* (komiks) isang komiks nina Frank Miller at Simon Bisley

## Tingnan din 
* Bad Boys
Pinggang Petri

Ang **pinggang Petri** ay isang maliit na plato o platitong kahugis ng isang binumbong o silinder (silindro).  Yari ito sa babasaging naaaninag na salamin o plastikong mayroong takip na gawa rin sa salamin o plastiko.  Ginagamit ito ng mga siyentipiko, katulad ng mga biyologo, upang maglinang o magpalaki ng mga sihay (selula) na nagmula sa mga hayop, halamang singaw (punggus), at karamdaman upang mapag-aralan ang mga ito.  Maaaring muling gamitin ang mga yari sa salamin pagkaraang painitan at matuyo sa init na 160°C sa loob ng isang oras habang nasa hurnuhang naglalabas ng mainit na hangin (proseso ng isterilisasyon).  Samantala, kailangang itapon na ang yari sa plastiko makaraang gamitin ng isang ulit.  

Kung minsan nilalagyan ito ng agar na nakakatulong sa pagpapalaki at pagpaparami ng mga selula, kaya't tinatawag na mga **plato ng agar**, **platong pang-agar**, o **platong may agar** (*agar plate*).  Ginagamit din ito sa mga klaseng pang-agham sa paaralan.  Mayroon silang mga takip upang hindi makapasok ang mga mikrobyo (mga *germ*) na nasa hangin, o para maiwasan ang kontaminasyon, na makasisira sa ginagawang eksperimento.  

Pinangalanan ito mula sa Alemang bakteryologong si Julius Richard Petri, ang umimbento nito habang naghahanapbuhay bilang katulong o asistente ni Robert Koch.

Kaurian:Mga kagamitang panglaboratoryo
Digmaang Sibil ng Amerika

Ang **Amerikanong Digmaang Sibil** (1861–1865) ay isang digmaang sibil sa Estados Unidos ng Amerika.  Labing-isang mga estadong nang-aalipin sa Katimugan ang nagpahayag ng kanilang pagtiwalag mula sa Estados Unidos at binuo ang Konpederadong mga Estado ng Amerika (ang Konpederasyon).  Pinamunuan ni Jefferson Davis, nilabanan nila ang pederal na pamahalaan ng Estados Unidos (ang Unyon), na sinusuportahan ng lahat ng mga malalayang mga estado at ang mga estado sa hangganan sa hilaga.

Noong pampangulong halalan ng 1860, nagkampanya ang Partido Republikano, na pinamunuan ni Abraham Lincoln, laban sa paglawak ng pang-aalipin sa labas ng mga estado na nangyayari na.  Nagbunga ang pagkapanalo ng Republikano sa halalan na iyon ng pagtiwalag pitong Katimugang mga estado mula sa Unyon bago pa man maluklok sa tanggapan si Lincoln noong Marso 4, 1861.  Parehong tinutulan ng paalis at parating na mga administrasyon ang pagtiwalag, na tinuturing na rebelyon.

Kategorya:Kasaysayan ng Estados Unidos
Judo

thumb

Ang , binibigkas na /dyu-do/, at nangangahulugang "malumanay na paraan", ay isang makabagong Hapones na sining pandigma (*gendai budō*) at labanang palakasan, na nagmula sa bansang Hapon sa huling bahagi ng ika-19 na siglo.  Ang pinaka namamayani nitong tanghal ang kompetitibong elemento, kung saan hinahagis ang kalaban sa lupa, pinapawalang-kilos o kung hindi man, pinapasuko ang kalaban sa isang manyobrang nangbubuno, o puwersahin ang kalaban na sumuko sa pamamagitan ng magkasamang pagkandado ng siko o pagsimula ng pagkabulon.

Kategorya:Palakasan
Daloy

Maaaring tumukoy ang **daloy** sa:

* Batis, isang anyong-tubig
* Bukal, bahagi ng kalawakan ng tubig
* Sapa, isang maliit na anyong-tubig
* Daloy ng kuryente, pagdaloy ng karga ng kuryente
* Dinamika ng pluwido, disiplinang humaharap sa daloy ng pluwido
Lawa ng Tanganyika

thumb|Mapa ng Lawa ng Tanganyika

Ang **Lawa ng Tanganyika** ay Napalaking Lawang Aprikano (3° 20' hanggang 8° 48' Timog at mula 29° 5' hanggang 31° 15' Silangan). Tinatayang ito ang pangalawa sa pinakamalaking lawang tabang sa buong mundo ayon sa dami, at ang pangalawang pinamalalim, pagkatapos ng Lawa ng Baikal sa Siberia.  Nahahati ang lawa sa pagitan ng apat na mga bansa – Burundi, Demokratikong Republika ng Congo (DRC), Tanzania at Zambia, na ang DRC (45%) at Tanzania (41%) ang nagmamay-ari ng karamihan ng lawa.  Dumadaloy ang tubig sa Ilog Congo at sa Karagatang Atlantiko sa kaduluhan.

## Mga sanggunian 
Kategorya:Mga lawa sa Aprika
Kategorya:Lawa
Astronaut

thumb|right|Isang astronaut.

Ang **astronaut** (katawagan sa Estados Unidos) o **cosmonaut** (katawagang Ruso) ay isang taong nagpupunta sa kalawakan. Sa Tsina, tinatagurian itong **taikonaut**, samantalang **spationaute** naman sa Pransiya. Sinanay ang mga astronaut, sa pamamagitan ng isang programang pangkalawakan, upang mamuno, magsilbing piloto, o bilang tauhan ng isang sasakyang pangkalawakan. Bagaman nakalaan lamang ang katawagan sa mga dalubhasang manlalakbay sa kalawakan, ginagamit din minsan ang taguri para sa sinumang naglalakbay sa kalawakan, kabilang na ang mga siyentipiko, politiko, tagapamahayag, at turista.

## Mga sanggunian 
Kategorya:Mga trabaho
Best & USA

Ang ***Best & USA*** ay ang pangawalang album na kompilasyon ni BoA. Inilabas ang naturang album noong Marso 18, 2009 sa tatlong anyo: CD, 2CD at isang limitadong 2CD+2DVD edisyon.

Tinaguriang Gold  ang naturang album ng RiaJ para sa pagbebenta ng higit kumulang na 100,000 kopya.

## Kabatiran
Ang bersyong CD ay naglalaman ng lahat ng sinsilyong Hapones ni BoA mula sa Do the Motion hanggang Eien/Universe/Believe in Love, at dalawang awit mula sa kanyang Ingles na album na BoA.

## Talaan ng mga awit
## Chart
Kaurian:Mga album ni BoA
Kondenser

Ang **kondenser** o **kondensador** ay maaaring tumukoy sa:

*ang bahagi ng makina ng sasakyan na nagsisilbing kapasitor.
*ang salamin o lenteng nangangalap ng liwanag na itutuon naman sa iba pang lente o isang bagay.
*ang kondenser, isang babasaging kagamitang panglaboratoryo.
Kondenser (panglaboratoryo)

Ang **kondenser** o **kondensador** ay isang piraso ng babasagin o yari sa salaming kagamitang panglaboratoryong ginagamit sa pagpapalamig ng maiinit na mga singaw o mga likido. Karaniwang binubuo ito ng isang malaking tubong salaming naglalaman ng isang mas maliit na tubong salaming tumatakbo sa buo nitong haba, kung saan dumadaloy o dumaraan sa loob nito ang maiinit na mga pluwido.  Kalimitan ding nilalagyan ang mga dulo ng panloob ng tubong salamin ng mga hugpungan salamin na maginhawa o madaling paglagyan ng iba pang mga kasangkapang panglaboratoryong yari rin sa salamin.  Kalimitang iniiwanang bukas sa atmospero ang pang-itaas na dulo nito, o pinasisingaw sa pamamagitan ng bulaan o pampabula upang maiwasan ang ingreso ng tubig o oksiheno.

Karaniwan namang may dalawang koneksiyon o ugpungang tubong goma o hos ang panlabas na tubong salamin, at mayroon ding may pinadaraan sa loob nito na isang pampalamig (*coolant*, na kalimitang tubig sa gripo o pinalamig na tubig o may halong panlaban sa pagyeyelo).  Upang maging mas mabisa, palaging dumaraan ang malamig na tubig mula sa pang-ilalim na dugtong o hugpong, at lumalabas mula sa pang-itaas o pang-ibabaw na hugpong o dugtong.  Maraming iba pang mga kondenser ang maaari pagdugtung-dugtungin upang makagawa ng mga serye o sunuran.  Karaniwang hindi kailangan ang mataas o mabilis na takbo ng pagtulo upang panatilihin ang pampalamig na latag.

Kaurian:Mga kagamitang panglaboratoryo
Kubita

thumb|right|Isang kubita *(nasa kanan)* na may katabing isang salaping barya *(nasa kaliwa)* upang mahambing ang laki o mapagtulad ang sukat.

:*Huwag itong ikalito sa kubeta. Para sa rehiyon sa Republika ng Konggo, pumunta sa Rehiyon ng Cuvette.*

Ang **kubita** o **kubete** ay isang uri ng yari sa salaming kagamitang panglaboratoryo na kalimitang tinabas na pabilog o parisukat, na nakasara ang isang dulo at bukas ang isa pang dulo. Bukod sa salamin, maaari rin itong gawa sa plastiko o kuwarts na may gradong optikal. Ginawa ito upang humawak o maglaman ng mga halimbawa o mga sampol para sa mga pagsubok o pagsusuring ispektroskopiko. Pinakamainam sa mga klase nito iyong mga pinakanaaaninag, at walang mga impuridad o duming maaaring makaapekto sa pagbasang ispektroskopiko. Katulad ng isang tubong pangsubok, maaaring bukas o nakalantad ang ibabaw ng kubita sa hangin o maaaring may isang takip na yari sa salamin o iba pang materyal.

Kaurian:Mga kagamitang panglaboratoryo
Tubong Thiele

[thumb|150px|right|Larawan ng isang tubong Thiele na may pulang mga palasong nagpapakita ng daloy ng [konbeksiyon o paggapang ng init sa loob nito.  Nasa kanang pang-ibabang sulok ang larawan ng apoy na pinagmumulan ng sanhi ng pag-init.]]

Ang **tubong Thiele** ang isang kagamitang panglaboratoryong yari sa salamin na ipinangalan mula sa Alemang kimikong si Johannes Thiele.  Dinisenyo ito upang maglaman at magpainit ng babaran o tubugan ng langis.  Karaniwang ginagamit ang ganitong pagkakaayos o paghahanda upang mapag-alaman ang punto ng pagkatunaw ng isang sustansiya.  Kahawig ng aparatong ito ang isang tubong pangsubok ngunit mayroon nakakakabit na hawakan o tanganan.

Kaurian:Mga kagamitang panglaboratoryo
Kombeksyon

Ang **kombeksyon** ay maaaring tumukoy sa:

*kombeksyon (paggapang ng init), isang paraan ng paglilipat-hatid ng init sa pamamagitan ng paggapang ng init sa pinaiinitang bagay.
*kombeksyon (galaw ng likido), ang paggalaw ng likido dahil sa isang panlabas na puwersang katulad ng grabedad.
*kombeksyon (pagsagitsig ng init), ang pagsasalin ng init mula sa isang bagay na nasa himpapawid na nasa pamamaraang paalimbukay o pasagitsit.

## Tingnan din
*Ulang kumbektibo

## Mga sanggunian
Paglilipat-hatid ng init

Ang **paglilipat-hatid ng init** ay tumutukoy sa tatlong kaparaanan kung paano ang **pagsasalin ng init**, na kinabibilangan ng konduksiyon, kombeksiyon, at radyasyon.

Sa proseso ng konduksiyon, nakatutok o nakaduop ang init sa pinaiinitan o pinapainit na bagay.  Sa pamamaraan ng kombeksiyon, gumagapang naman ang init sa pinaiinitang bagay.  At sa radyasyon, naglalakbay naman muna ang init sa isang midyum (katulad ng hangin) bago makarating sa pinaiinitang bagay.

## Mga sanggunian 
Kategorya:Termodinamika
Kategorya:Pisikang nilapat at interdisiplinaryo
Kategorya:Mga disiplina ng inhenyeriya
Sidhi (paglilinaw)

Ang **sidhi** ay maaaring tumukoy sa:

**Sidhi*, isang pelikula mula sa Pilipinas.
*Ang dagsin o grabidad.
Bungo

[thumb|Isang larawan ng mga bungo ng tao, na kinuhanan ng litrato ni [:commons:User:Mutter Erde|Mutter Erde.]] 

Ang **bungo** ay isang pangkat ng mga buto na bumubuo sa ulo ng isang bertebrado at nagpapanatili sa kinalalagyan ng lahat ng mga bahagi ng katawang nasa ulo. Dahil sa matitigas nitong mga buto, napapanatiling ligtas at nakasanggalang ang utak. Nasa loob ng bungo ang mga bulsa ng hangin tinatawag na mga sinus (hiwa o uka), na naglilingkod bilang mga sapin o kutson para sa utak. Kapag mayroong pananakit o hapdi ng ulo, karaniwang napupuno ito ng pluwido dahil sa mga alerhiya. Kung minsan tumutukoy rin ang bungo sa ulo ng kalansay.  

Sa tao, karaniwang binubuo ang bungo ng nasa gulang na tao ng 28 mga buto.  Sa pangkalahatan, tinatawag na mga kranyato o kranyata ang mga hayop na mayroong bungo.  

Ginagamit ding sagisag ang bungo ng lason o kamatayan kapag ginamit na kasama ng pinagtiyap o pinagkrus na mahahabang mga buto. 

## Mga bahagi 
Nahahati sa dalawang pangunahing bahagi ang bungo: ang **bao ng ulo** o **kranyo** at ang pang-ibabang panga.  Kapag walang panga, tinatawag lamang ang bungo bilang *bao ng ulo* o *kranyo*.  

## Mga sanggunian 
Kategorya:Anatomiya ng tao
Kategorya:Anatomiya ng hayop
Hanami

[thumb|290px|Mga pagdiriwang ng Hanami sa [Kastilyo ng Himeji.]]

Ang  ay isang nakaugalian o tradisyonal na gawi ng pagkakaroon ng kasiyahan sa kagandahan ng mga bulaklak, natatangi na ng mga seresang namumulaklak (桜 o 櫻 *sakura*).  Mahigit na sa isang libong taon ang pagsasagawa ng Hanami at tanyag pa rin sa Hapon magpahanggang sa ngayon.  Nagaganap ito tuwing tagsibol, na kabila naman ng kaugaliang *Momijigari* (紅葉狩り) na ipinagdiriwang naman tuwing taglagas.  Tumatagal lamang ang mga usbong at bulaklak ng seresang namumulaklak sa loob ng isa hanggang dalawang mga linggo, kalimitang magmula Marso hanggang Abril, at sinusundan ng midya at hinihintay ng karamihan sa mga Hapones.  Dumarating ang buong pagbuka ng mga bulaklak (満開 *mankai*) tuwing mga isang linggo pagkaraan ng pagbukadkad ng unang mga usbong (開花 *kaika*).  Pagkalipas ng isa pang linggo, tapos na ang kaigtingan ng pamumulaklak at babagsak ang mga bulaklak magbuhat sa mga puno.

Umiiral din sa Hapon ang isang mas sinaunang anyo ng hanami, na tumutukoy sa pagkakaroon ng kasiyahan sa pagtanaw ng mga bulaklak (梅 *ume*) ng mga duhat (tinatawag ding sinigwelas, pasas, o plum; mga halamang *Prunus*), sa halip na ng sa mga seresang namumulaklak.  Bantog ang ganitong uri ng hanami sa mga matatandang mga Hapones dahil mas kalmado o mas mahinahon ang mga pagdiriwang na ganito kaysa mga pagdiriwang ng sakura na kalimitang kinabibilangan ng mga nakababatang mga Hapones at minsang napakamatao at magulo o maingay.

Mahalagang tandaan na hindi lamang ito tinatawag na *hanami* ng mga Hapones, kundi tinatagurian din bilang *ohanami* (お花見), na nagdaragdag ng "o" sa harapan ng salita, na literal na nangangahulugang *"pagtingin sa mga usbong ng mga bulaklak"*.

## Mga sanggunian 
Kategorya:Hapon
Kategorya:Kultura
Yelo

[thumb|Isang bloke ng yelo sa Liwasang Deluth Canal sa [Minnesota]]
Ang **yelo** ay tumigas na tubig na nasa katayuang solido, na tipikal na nabubuo sa o mas mababa sa temperaturang 32 °F, 0 °C, o 273.15 K. Depende sa pagkaroon ng mga dumi tulad ng mga partikula ng lupa o bula ng hangin, makikita itong malinaw o humigit-kumulang opako (*opaque*) na malabughaw na puting kulay.

Sa Sistemang Solar, sagana ang yelo at likas itong nagaganap mula sa pinakamalapit sa Araw tulad sa  Merkuryo hanggang sa pinakamalayo tulad ng mga bagay sa ulap na Oort. Lagpas ng Sistemang Solar, nangyayari ito bilang yelong interestelar. Sagana ito sa ibabaw ng Daigdigpartikular sa mga rehiyong polar at sa taas ng linyang niyebeat, bilang isang karaniwang anyo ng presipitasyon at desposisyon, ay gumaganap na isang susing pagganap sa pagpapaulit-ulit ng tubig at klima ng Daigdig. Bumabagsak ito bilang tiklap na maliit na niyibe (o *snowflake*) at ulang may yelo (*hail*) o nangyayari bialng eskartsa (*frost*), karambano (*icicle*) o matutulis na yelo (*ice spike*) at nagsama-sama mula sa niyebe bilang glasyar at banig ng yelo (*ice sheet*).

Ginagamit ang yelo sa iba't ibang paraan, kabilang ang para sa pagpapalamig, para sa mga palakasang pang-taglamig, at paglilok ng yelo. Sinasama din ito bilang sangkap sa pagkain tulad ng halo-halo.

## Tingnan din 
* Niyebe

## Mga sanggunian
Kategorya:Tubig
Apat na panahon

Ang **apat na panahon** ay maaaring tumukoy sa:

*Magkakasunod na mga panahong:
:*taglamig
:*tagsibol
:*tag-init
:*taglagas
Burol ng buhangin

Sa pisikal na heograpiya, ang **burol ng buhangin** ay isang bunton o dalisdis na nagiging burol ng mga buhanging nagawa dahil sa mga prosesong eoliano o pagtangay ng hangin.  May iba't ibang mga anyo at mga sukat ito ayon sa kanilang interaksiyon sa galaw ng hangin.  Tinatawag na **tumana ng mga burol ng buhangin** ang pook na natatakpan o nasasakupan ng maraming mga buhanginang burol.

## Mga sanggunian 
Kategorya:Mga anyong-lupa
Dalampasigan

*(Darss)*]]
Ang **dalampasigan** o **dalampasig** ay ang anyo ng lupang mabuhangin na katabi ng katawang tubig ng dagat.  Kilala rin ito bilang **baybayin**, **aplaya**, **tabing-dagat**, **pasigan**, **baybay-dagat**, **lambanog**, **pundohan**, at **palanas**.  Tinatawag itong **pampang** kung katabi ng ilog ang anyong lupa, na maputik imbis na matao.

## Tingnan din
*daungan
*pundahan
*pundahang pandagat
*pilapil
*bahay sa baybayin

## Mga sanggunian
Kaurian:Mga anyong-lupa
Kategorya:Pasyalan
Pilapil

Ang **pilapil** ay maaaring tumukoy sa:

*ibang tawag para sa pinitak o taniman ng palay.
*iba pang tawag para sa dike o hadlangan ng tubig.
*iba pang katawagan para sa batalan, terasa, o balkonahe. 
*Pilapil na buhangin 

## Tao 
* Pilar Pilapil
* Pia Pilapil
Palanas

Ang **palanas** ay maaaring tumukoy sa:

*Ibang tawag para sa dalampasigan.
*Palanas, Masbate isang bayan sa Pilipinas.
Sherpa

[thumb|right|Isang Sherpang [Nepales na kasama ang kanyang bagahe o dalahin.]]

Ang **Sherpa** (Tibetano:ཤར་པ། o "silanganing mga tao", mula sa *shar* na nangangahulugang "silangan" at *pa* na may ibig sabihing "mga tao") ay isang pangkat etnikong nagmula sa pinakamabundok na rehiyon ng Nepal, na nasa taas ng mga Himalaya.  Naglakbay sila magmula sa silanganing Tibet patungo sa Nepal sa loob ng huling 300 hanggang 400 mga taon.  Karaniwan silang tumutulong upang maging gabay ng mga dayuhang tao sa paglalakbay sa mga bulubundukin.  Minsan din silang namumuhay sa daang-akyat ng Bundok ng Everest.  Isa sa kilalang Sherpa si Tenzing Norgay, na tumulong kay Edmund Hillary na akyatin ang tuktok ng Bundok ng Everest.

Kaurian:Nepal
Kategorya:Mga pangkat etniko sa Asya
Duhat (paglilinaw)

Ang **duhat** ay maaaring tumukoy sa:

*Ang puno o bunga ng *Syzygium cumini*.
*Sumusunod na mga pook sa Pilipinas:
**Duhat, Cavinti, sa Lalawigan ng Laguna.
**Duhat, Padre Burgos, sa Lalawigan ng Quezon.
**Duhat, Plaridel, sa Lalawigan ng Quezon.
**Duhat, Santa Cruz, sa Lalawigan ng Laguna.
Duhat

Ang **duhat** (*Syzygium cumini*) ay isang palaging-lunting tropikal na puno na nasa mag-anak o pamilya ng halamang namumulaklak na Myrtaceae, na katutubo sa Indiya, Pakistan at Indonesya. Ito rin ang tawag sa bunga ng punong ito na may mangasul-ngasul na itim na kulay at kahugis ng ubas na mayroong isang malaking buto sa loob.  Kilala rin ito bilang ***Jambul***, ***Jamun***, ***Nerale Hannu***, ***Njaval***, ***Jamblang***, ***Jambolan***, **Itim na Plum** (*Black Plum*), **Plum na Damson** (*Damson Plum*), **Plum na Duhat** (*Duhat Plum*), **Plum na Jambolan** (*Jambolan Plum*), **Plum ng Haba** (*Java Plum*), o **Plum na Portuges** (*Portuguese Plum*).   Maaaring tumukoy ang **plum na Malabar** (*"Malabar plum"*) sa iba pang mga uri ng "duhat" o *Syzygium*.

## Mga sanggunian 
Kategorya:Syzygium
Kategorya:Myrtaceae
KC Concepcion

Si **Maria Kristina Cassandra** "**KC**" **Cuneta Concepcion** (; ipinanganak noong Abril 7, 1985) ay isang artista, mang-aawit, at taong mapagkawanggawa mula sa Pilipinas. Kabilang sa mga pinagbidahan niyang pelikulang Pilipino ang *For The First Time* (2008) at *When I Met U* (2009). Bumida din siya sa mga seryeng pantelebisyon tulad ng *Lovers in Paris* (2009), *Huwag Ka Lang Mawawala* (2013) at *Ikaw Lamang* (2014).

Madalas siyang binabansagang "Mega Daughter", bilang pantukoy sa panpalayaw ng kanyang ina na si Sharon Cuneta na binabansagang "Megastar". Siya din ang unang Embahador Laban sa Gutom ng Pandaigdigang Programa sa Pagkain (*World Food Programme*) ng Mga Nagkakaisang Bansa. Embahador din siya ng World Wide Fund for Nature (WWF) Philippines (Pandaigdigang Pondo para sa Kalikasan, Pilipinas).

Bilang mang-aawit, naglabas siya ng mga pang-komersyal na album. Karagdagan dito, umawit siya sa pagbubukas ng Palaro ng Timog Silangang Asya ng 2011 kasama sina Agnez Mo and Jaclyn Victor na ginanap sa Indonesia.

## Pansariling buhay
Si Maria Kristina Cassandra Cuneta Concepcion ay anak ng mga artistang sina Sharon Cuneta at Gabby Concepcion. Amain naman niya ang politikong si Francis Pangilinan nang ikasal ang nanay niya dit. Muli siya nakipag-ugnayan sa kanyang ama pagkatapos ng labing-tatlong taong pagpapawalang-bisa ng kasal ng kanyang magulang at ang imigrasyon ng kanyang ama sa Estados Unidos noong 1995.

Nagtapos siya sa Kolehiyo ng San Pedro Poveda sa Mandaluyong. Noong 2003, nagtapos siya sa *International School Manila* (Internasyunal na Paaralan sa Maynila), at noong 2007, nagtapos siya ng may batsilyer na digri sa Internasyunal na Komunikasyong Pangkorporasyon na may menor sa Sining Panteatro mula sa Amerikanong Unibersidad ng Paris.

## Pilmograpiya
### Telebisyon 
### Pelikula 
## Diskograpiya 
### Mga album pang-istudiyo 
* *a.k.a Cassandra* (2008)
* *KC* (2010)

### *Soundtrack* 
* *For the First Time* (2008)
* *When I Met You* (2009)
* *Forever and a Day* (2011)

## Mga parangal at nominasyon 
## Mga sanggunian 
## Mga panlabas na link
* KC Concepcion sa IMDb
* 
* KC Concepcion sa Instagram

Kategorya:Mga artista mula sa Pilipinas
Kategorya:Mga mang-aawit mula sa Pilipinas
Plum

Ang **plum** o **plam** ay isang salitang nagmula sa Ingles na *plum* na maaaring tumukoy sa:

*duhat
*sinigwelas 
*sirwelas
*pasas
*champoy
*pruno, malaking pasas.
*kulay na matingkad na purpura o kakulay ng pasas.
Pasas

Ang **pasas** ay ang tawag sa tinuyo o panat na ubas.  Kalimitan itong inilalagay sa mga tinapay, mamon, o keyk.

## Mga sanggunian
Kaurian:Ubas
Kategorya:Pinatuyong pagkain
Sirwelas

Ang **sirwelas** Ingles: *plum*, *drupe*, *gage*, *prune*) ay isang uri ng puno o bunga ng plam na nasa saring *Prunus* at kabahaging saring *Prunus*.  Nahihiwalay ang kabahaging sari mula sa iba pang mga kabahaging sari (kinabibilangan ng milokoton at seresa) dahil sa mga usbong na mayroong terminal o hantungang usbong at sa nag-iisang (hindi nagkukumpulan) usbong na panggilid, na mayroong mga bulaklak na nakapangkat ng 1 hanggang 5 at magkakasama sa mas maliliit na mga tangkay o sanga.  Mayroon ding hukay ang bunga na gumuguhit sa isang gilid, at isang makinis ngunit matigas na buto.

## Tingnan din 
* Sinigwelas
* Pruno

## Mga sanggunian 
Kategorya:Prunus
Kategorya:Rosaceae
Pruno

right|thumb|Isang tinuyong pruno.

Ang **pruno** (Ingles: *prune*) ay ang pinatuyong bunga ng mga uri ng sirwelas o sinigwelas na parang isang napakalaking pasas, subalit nasa saring Prunus.  Anuman ito sa sari-saring uri ng plam, karamihang *Prunus domesticus* o Europeong plum (mas karaniwang tinatawag na *sugar plum* o maasukal na plam).  Kalimitan silang ipinagbibili bilang mga pinatuyong bunga, ngunt mayroon ding mga sariwang pruno na may bilohabang hugis at mas maginhawang maalis na *pit* o buto.  Magaspang ang tekstura ng tinuyong sirwelas, at may mas nangunguyang loob.

Kaurian:Prutas
Gage

Ang **gage** ay maaaring tumukoy sa mga sumusunod:

*"Gage" o "gagi", isang pabalbal, paharot, o pabirong anyo ng salitang gago.
**Gage*, Ingles na katawagan para sa sirwelas.
The Legend of Sleepy Hollow

[thumb|*Ang Pagtugis ng Pugutang Mangangabayo kay Ichabod Crane* (1858), iginuhit ni [John Quidor.  Isa itong paglalarawan ng isang eksena sa *Ang Alamat ng Nakakaantok na Libis*.]]

Ang ***The Legend of Sleepy Hollow***ay isang maikling kuwento ni Washington Irving na nakalaman sa kanyang kalipunang *The Sketch Book of Geoffrey Crayon, Gent.*, na isinulat niya habang naninirahan pa sa Birmingham, Inglatera, at unang nalathala noong 1820.  Kasama ng piyesang "*Rip Van Winkle*", ang "*The Legend of Sleepy Hollow*" ay isa sa pinakamaagang mga halimbawa ng kathang-isip o piksiyong Amerikanong binabasa pa rin maghanggang sa kasalukuyan.

## Buod
Nakatakda ang kuwento noong mga 1790 sa Olandes-Amerikanong maliit na pamayanan ng Bayan ng Tarry Town sa Bagong York, sa isang liblib na libis na Sleepy Hollow ("Nakakaantok na Libis") kung tawagin.  Isinasalaysay nito ang kuwento hinggil kay Ichabod Crane, isang payat at napakamapamahiing pinuno ng paaralan mula sa Konektikut, na nakikipagkompetensiya kay Abraham "Brom Bones" Van Brunt, ang siga ng bayan, para sa kamay ng labingwalong taong gulang na dalagang si Katrina Van Tassel, ang anak na babae at nag-iisang anak ng mayamang magsasakang si Baltus Van Tassel.  Nang papaalis na si Crane sa isang handaang dinaluhan niya sa tahanan ng mga Van Tassel sa isang gabi ng panahon ng taglagas, hinabol siya ng Pugutang Mangangabayo (*Headless Horseman*), na sinasabing ang multo ng isang kawal na Hesyano (*Hessian*) na napasabugan ng ulo ng isang ligaw na balang bola ng kanyon noong panahon ng isang hindi napangalanang labanan sa Amerikanong Digmaang Rebolusyonaryo.  Palaging nangangabayo ang sundalong pugutang ito patungo sa pook ng labanan tuwing gabi upang hanapin ang kanyang ulo.  Mahiwagang nawala mula sa bayan si Crane upang iwanan si Katrinang magpakasal kay Brom Bones.  Napakaraming alam ni Brom Bones hinggil sa kuwentong naganap kay Crane.  Bagaman iniwang bukas sa pagpapaliwanag ang kalikasan ng Pugutang Mangangabayo, ipinahihiwatig ng kuwentong si Brom Bones ang tunay na nagpanggap at gumanap bilang ang Pugutang Mangangabayo.

## Mga sanggunian
## Mga kawing panlabas
*Detalyadong buod ng *The Legend of Sleepy Hollow*  ni Washington Irving, mula sa LitSum.com 
*Aklat ng *The Legend of Sleepy Hollow* ni Washington Irving, Charles L. Grant, edisyon: muling paglilimbag, rebisado, nilathala ng Macmillan, 1991, 96 mga pahina, Books.Google.com, ISBN 0812504755, ISBN 9780812504750

Kategorya:Maikling kuwento
Kategorya:Estados Unidos
My Name

Ang ***My Name*** ay ang ika-apat na Koreanong album ni BoA.

Ang pang-ibayong dagat na bersyon (na naibenta sa Tsina, Taiwan, Hong Kong, at iba pang bahagi ng Asya) ay may kalakip na muling-lalang ng dalawang awit sa Wikang Tsino at isang alternatibong pabalat, na siya ring kanyang unang pagsikat sa merkadong Tsino. Mapapatugtog ang music video ng My Name sa paglagay ng CD sa ordenador. Nalagay ito sa ika-11 para sa mga may pinakamataas na benta ng taong yaon. Naibenta naman ang album ng higit kumulang 365,000 kopya sa buong mundo.

Ang "Spark" ay ang Wikang Koreanong pabalat ng "Keep My Cool" ni Luis Fonsi.

## Talaan ng awit
Ang mga awit na promosyonal ay naka**bold**.

#**My Name**
#**Spark**
#I Got U
#**My Prayer** (기도)
#완전한 날개 (One Wings-Embracing Each Other)
#두근두근 (Pit-A-Pat)
#I Kiss
#Don't Give a Damn (상관없어)
#그럴 수 있겠지...!? (Maybe... Maybe Not?)
#Etude
#인사 (Good-Bye)
#Feel Me
#**바보같죠** (Stay in Love)
#We (우리)
#My Name (Chinese ver.)
#My Prayer (Chinese ver.)
#My Name MV (Playback on computer only)

Kaurian:Mga album ni BoA
Next World

Ang ***Next World*** ay ang pangalawang remix album ni BoA pagkatapos ng kanyang album na Peace B Remixes noong 2002. Itinampok ang mga maraming remix mula sa kanyang sikat na mga awit, at mga kuleksyon ng kanyang mga Ingles na bersyon ng kanyang awit mula sa mga nagdaan niyang sinsilyo.

## Talaan ng awit
#"Holiday" (Palmdrive featuring **BoA** & Firstklas)
#"Kiseki / 奇蹟" (Soul'd Out Remix)
#"Flying Without Wings" (Westlife featuring **BoA**)
#"Show Me What You Got" (Bratz featuring **BoA** & Howie D.) (DJ Watarai Remix)
#"Jewel Song" (Akira's Canto Diamante Version)
#"Shine We Are!" (Remixed by G.T.S) (Groove That Soul Remix)
#"Flower" (Remixed by Daisuke Imai featuring Lisa) (D.I's "Luv Hurts" Remix)
#"Winding Road" (featuring Dabo)
#"Everything Needs Love" (Mondo Grosso featuring **BoA**) (Piano-pella)
#"Valenti" (English version)
#"Every Heart: Minna no Kimochi" (English version)
#"Listen To My Heart" (English version)
#"Amazing Kiss" (English version)

Kaurian:Mga album ni BoA
Amazing Kiss

Ang **"Amazing Kiss"** ay ang pangalawang sinsilyo ni BoA sa Hapon. Inilabas siya noong 25 Hulyo 2001 at pumuwesto bilang ika-23 sa Oricon.

## Talaan ng awit
# Amazing Kiss (4:36)
# Someday, Somewhere (4:07)
# Amazing Kiss (English Version) (4:36)
# Amazing Kiss (Instrumental) (4:36)
# Someday, Somewhere (Instrumental) (4:04)

Kategorya:Mga awit ni BoA
Puding

thumb|Nilupak
Ang **puding** o pudding ay isang uri ng meryenda o panghimagas, partikular na ang yari sa tinapay.  Tinatawag na **mahablangka** ang puding kapag gawa mula sa mais.  Kapag niluto naman mula sa saging, tinatawag itong **nilupak**.  Mayroon ding uri ng sorisong tinatawag na puding.  Tinatawag na **semolina** ang puding na gawa mula sa bigas.  Mayroon pa ring puding na gawa mula sa isteyk at atay.

Matamis ang panghimagas o pangminandal na puding at may maraming mga lasa.  Pinakakaraniwan ang uring gawa sa tsokolate, ngunit mayroon ding banilya, *butterscotch*, saging, at pistasyo (*pistachio*).  Subalit karamihan sa mga puding sa ngayon ang gawa mula sa gatas na may asukal, pampalasa, at harina, na nilalagyan din ng itlog.

## Mga sanggunian
## Mga kawing panlabas 
Kategorya:Kendi
Kategorya:Pagluluto
Kategorya:Lutuing Amerikano
Sinugbang karneng baka

Ang **sinugbang karneng baka** (Ingles: *roast beef*) ay inihaw, binusa, o nilitsong mga hiwa, piraso, o lapang ng karne ng baka.  Tinatawag din itong **sinalab na karneng baka** o **pinais na karneng baka**.  Isinasagawa ang pag-iihaw sa loob ng isang hurnuhan.  Karaniwang inihahain ito sa loob o nakapalaman sa mga tinapay.  Minsan ring ginagamit ito upang gumawa ng mga giniling na karneng hinaluan ng mga patatas (*hash* kung tawagin sa Ingles).  Sa Inglatera, Canada, Ireland, at Australia, isa ang sinugbang karne ng baka sa mga karneng nakaugaliang isinisilbi sa Panglinggong Hapunan.  Isang tradisyunal na kasama o panggilid na ulam sa sinalab na karneng baka ang puding na Yorkshire.

## Mga sanggunian
Kategorya:Pagkain
Kategorya:Pagluluto
Pilete

thumb|right|Mga hilaw na pang-ihaw na hiwa ng karne ng baka.
thumb|right|Mga iniihaw na hiwa ng karne ng baka, na nasa ibabaw ng parilya o ihawan.
thumb|right|Ang nakahain nang hiwa ng karne ng baka.

Ang **pilete**, **istek**, o **isteyk** (Ingles: *steak*) ay ang hiwa ng karne ng baka, baboy, isda, at iba pang hayop.  Ngunit maaari rin itong tumukoy sa isang uri ng lutuing may kinapal na giniling na karne. Pinakakaraniwang sa ganitong mga hiwa ang mula sa baka. Pangkalahatang hinihiwa ang karne sa mga kalamnang hibla nito, potensyal na kabilang ang buto. Karaniwang inihanda ito upang ihawin. bagaman, maari din itong iprito sa kawali. Kadalasan itong iniihaw upang subukang gayahin ang lasa ng isteyk na niluto sa nagbabagang uling na may apoy. tupa, ostrich, usang reno, pabo, usa, at zebu. Ang mga isdang na puwedeng gawing steak ay salmon at iyong mga malalaking isda tulad ng isdang-espada, pating at marlin. Para sa ibang mga karne, tulad ng sa baboy, kordero at karne de obino, karne ng kambing, at ternera (karne ng guya), kadalasang tinutukoy ang hiwa nito bilang *chop* o pirasong hiwa ng karne. Sa ilang *cured* o binurong karne, tulad ng hamonado. ay kadalasang hinahanda bilang isteyk.

Ang inihaw na kabuteng *potabello* ay maaring tawaging isteyk na kabute at pareho din sa ibang lutuing gulay. Ang mga inihaw na prutas tulad ng pakwan ay ginamit bilang alternatibo sa begetariyanong isteyk.

## Mga sanggunian 
Kaurian:Mga hiwa ng karne
Kaurian:Pagkain
Pook na Schengen

Ang **Pook na Schengen** ay isang pangkat ng dalawampu't 29 bansang Europeong nagtanggal ng lahat ng mga kontrol o pagtaban sa kanilang mga border o hangganan sa pagitan ng bawat isa.  Nagmula ito sa maka-eponimang kasunduang Schengen na nilagdaan sa maka-Luksemburgong bayan ng Schengen noong 1985, na napasama na sa Unyong Europeo.  Lahat ng mga kasapi sa EU, maliban sa Republika ng Irlanda ay kailangan magpatupad ng Schengen.  Nagsagawa na nito ang lahat ng kasaping nakikiisa maliban sa Tsipre. Ápat hindi kasaping mga estado  ang Iceland, Liechtenstein, Noruwega, at Suwisa  ang nagsakatuparan na rin nito.  Bilang ganito, kasulukuyang nasasakupan ng lugar ang populasyon ng mahigit sa 400 milyong mga tao at ang pook o areang 4,312,099 mga kilometro kuwadrado (1.664911×106 milya kuwadrado).

Kinasasangkutan ang pagpapatupad ng mga patakarang Schengen ng pagaalis ng mga pagtaban sa mga hangganan sa piling ng iba pang mga kasapi sa Schengen hapang sabayang pinalalakas ang mga kontrol na pangborder ng ibang hindi kasaping mga estado.  Kabilang sa mga panuntunan ang pagbibigay ng karaniwang patakaran sa pansamantalang pagpasok ng mga tao (kasama ang mga bisang Schengen), ang harmonisasyon ng panlabas na kontrol na pangborder, pulisyang pangtawid-hangganan, at pakikiisa o kooperasyong panhukuman.

Kaurian:Europa
Kaurian:Batas
Sa Aking Mga Kabata

Ang **"Sa Aking Mga Kabata"** ay isang tula na nakasulat sa wikang Tagalog tungkol sa pag-ibig ng isang tao sa kanyang katutubong wika.  Madalas na pinapalagay na ginawa ito ni Jose Rizal, ang Pambansang Bayani ng Pilipinas at sinasabing naisulat niya noong 1869 sa gulang na walong taon at unang tulang ginawa ni Rizal.  

Bagaman, may ilang mga dalubhasa sa kasaysayan na nagsasabing walang patotoo na si Rizal ang may-akda ng tula at panlilinlang ito. Pinaghihinalaan ang mga makatang sina Gabriel Beato Francisco o Herminigildo Cruz ang tunay na may-akda.

## Teksto ng tula

**Sa Aking Mga Kabata**

Kapagka ang baya'y sadyáng umiibig'
Sa kanyáng salitáng kaloob ng langit,
Sanlang kalayaan nasa ring masapit
Katulad ng ibong nasa himpapawid.

Pagka't ang salita'y isang kahatulan
Sa bayan, sa nayo't mga kaharián,
At ang isáng tao'y katulad, kabagay
Ng alin mang likha noong kalayaán.

Ang hindi magmahal sa kanyang salitâ
Mahigit sa hayop at malansáng isdâ,
Kayâ ang marapat pagyamaning kusà
Na tulad sa ináng tunay na nagpalà.

Ang wikang Tagalog tulad din sa Latin
Sa Inglés, Kastilà at salitang anghel,
Sapagka't ang Poong maalam tumingín
Ang siyang naggawad, nagbigay sa atin.

Ang salita nati'y huwad din sa iba
Na may alfabeto at sariling letra,
Na kaya nawalá'y dinatnan ng sigwâ
Ang lunday sa lawà noóng dakong una.

## Mga sanggunian
Kaurian:Panitikan ng Pilipinas
Pertilidad

Ang **pertilidad** ay maaaring tumukoy sa:

*katabaan o pagiging mataba ng lupa, mainam sa pagtatanim o pagsasaka; mayaman sa sustansiya ang lupang sakahan.
*kalakihan o kalamangan ng pagkakataon o tsansang mabuntis o makargahan ng punlay; kasingkahulugan ng pagkapalabuntisin o "pagkamabunga".

## Tingnan din
*Mayabong
Up

:*Para sa ibang gamit, tingnan ang UP*.

Ang ***Up*** ay isang pelikulang animadong ginawa ng Disney-Pixar, at ipinalabas sa mga sinehan noong 29 Mayo 2009. Tinatampok dito ang mga boses nina Edward Asner, Christopher Plummer, Bob Peterson, at Jordan Nagai. Kabilang sa ibang boses sina Delroy Lindo, Jeromy Ranft, John Ratzenberger, at Elie Docter.

## Mga sanggunian 
Kategorya:Mga pelikula mula sa Estados Unidos
Kategorya:Mga pelikula ng 2009
Kimochi wa Tsutawaru

Ang **"Kimochi wa Tsutawaru"** (気持ちはつたわる, pagpapahayag ng damdamin) ay ang pangatlong sinsilyo ni BoA sa Hapon.

## Talaan ng awit 
# Kimochi wa Tsutawaru (4:27)
# Next Step (5:10)
# Amazing Kiss (Groove That Soul Mix:English ver.) (4:40)
# Kimochi wa Tsutawaru (Instrumental) (4:26)
# Next Step (Instrumental) (4:58)

Kategorya:Mga awit ni BoA
Manikang Matryoshka

thumb|right|Mga manikang Matrioska.

Ang **manikang Matryoshka**, **manikang Matrioska**, o **Rusong magkakasalansang mga manika** ay isang pangkat ng mga manikang lumiliit ang mga sukat at nailalagay ang isa sa loob ng isa, o naisasalansang naipapasok ang isa sa pagkakasyahang susunod na manika. Tinatawag din itong **manikang Babushka** bagaman may kamalian sapagkat nangangahulugan ang *babushka* bilang lola sa Ruso. Mas tama ang katawang *manikang Matryoshka* sapagkat hango ang *matryoshka* (матрёшка) mula sa "Matryona", isang pangalang pambabae sa wikang Ruso, at tanyag sa mga pesante o magbubukid ng dating Rusya. May kaugnayan naman ang pangalang *Matryona* sa pinag-ugatan Latin na *mater* na nangangahulugang "ina", kaya't malapit na may kaugnayan ang pangalan sa pagiging ina o pagka-ina, na dahilan ng pagiging sagisag ng pertilidad o pagkapalabuntisin ng manika.

## Mga sanggunian 
Kategorya:Manika
May kulay na mga talasok ng SMPTE

Ang mga **may kulay na talasok ng SMPTE** o **barang kulay ng SMPTE** (Ingles: mga *SMPTE color bar*) ay isang pang-subok na dibuho na ginagamit sa telebisyon, at ito ang karaniwang ginamit sa mga bansang NTSC ang namamayaning pamantayan ng bidyo, katulad sa Hilagang Amerika.

Kaurian:Telebisyon
Lunday (bangka)

Ang **lunday**, **baroto**, **kano**, o **kanoe** (mula sa Ingles na *canoe*) ay isang uri ng bangka na dating ginagamit lamang ng mga katutubong Indiyan o *native Indians* (hindi ang mga taga-Indiya).  Maliit ito at karaniwang pinapakilos ng lakas ng tao, ngunit madalas ding pinaaandar ng layag.  Matulis sa magkabilang dulo ang mga ito at kalimitang bukas sa ibaba, ngunit maaari ring takpan.  Pinapaandar ito sa pamamagitan ng mga sagwan, na nakabatay ang bilang mga sagwan sa sukat nito, karaniwang dalawa.  Nakaharap ang mga mananagwan sa patutunguhan ng manlalakbay, na maaaring nakaupo o nakaluhod.  Sa ganitong paraan, kaiba ito sa pananagwang patalikod na hindi nakaharap sa pupuntahan ng naglalakbay.  Maaaring isahan o dalawahan ang talim ng mga sagwan.

## Tingnan din
*Kayak

## Mga sanggunian
Kategorya:Bangka
Groenlandiya

:*Huwag itong ikalito sa Grenland ng bansang Noruwega.*

Ang **Groenlandiya** (; ) ay isang malaking Artikong pulo.  Isa itong kasaping bansa ng Kaharian ng Dinamarkang nakalagay sa pagitan ng Dagat Artiko at ng Dagat Atlantiko, sa silangan ng Kapuluan ng Kanadyanong Artiko.  Mayroon itong populasyon ng 50,000 mga naninirahan o residente lamang dahil sa malamig na klima.  Karamihan sa populasyon ang nakatira sa katimugang bahagi ng pulo, sa mga baybayin. Ang kabisera ng Greenland ay Nuuk.

## Mga sanggunian 
Kategorya:Mga bansa sa Europa
Kategorya:Greenland
Kayak

thumb|right|Dalawang kayak.
thumb|right|Ang pagkakayak.

Ang **kayak** ay isang maliit na bangka na pinapaandar ng lakas ng tao.  Karaniwan itong mayroong natatakpang kubyerta (plataporma sa barko) at ng isang silidtimunang natatakban ng isang wisikang kubyerta o "palda".  Pinapakilos ito ng isang sagwan na may dalawang talim, sa pamamagitan ng pagsagwan ng isang tagasagwan.  Ginamit ito ng mga katutubong mangangasong Eskimo, Ainu, at Aleut sa pang-ibabang mga rehiyon ng Artiko ng hilagang-silangang Asya, Hilagang Amerika, at Lupanglunti.  Sari-sari ang mga disenyo ng makabagong mga kayak na ginagamit sa **pagkakayak**.  Gawa rin ang mga modernong kayak sa mga materyales para sa mga natatanging mga layunin.  Sa ibang bahagi ng mundo, tinatawag din itong kano.    

## Mga sanggunian
Kaurian:Bangka